Τα **ρήματα** δε μας δείχνουν μόνο ότι **κάτι κάνω**, αλλά μας δείχνουν και **πότε** το κάνω. Γι’ αυτό έχουν τους **χρόνους.**



Ο χρόνος που μας δείχνει ότι κάνω κάτι ***τώρα*** είναι ο **Ενεστώτας.**

π.χ **Διαβάζω** τα μαθήματα μου. (τώρα)

O χρόνος που μας δείχνει ότι έκανα κάτι στο παρελθόν *(****πριν****)* γ*ια πολλή ώρα (****συνέχεια****) είναι ο* **ΠΑΡΑΤΑΤΙΚΟΣ.**

π.χ. Χθες όλο το απόγευμα

διάβαζα.

Πέρυσι κάθε Σάββατο **έπαιζα**

στην παιδική χαρά.

Ας δούμε πώς κλίνουμε τα ρήματα στον Παρατατικό:



**ΠΑΡΑΤΑΤΙΚΟΣ**

(Ρήματα σε –ω: τρέχω) εγώ έτρεχ**α**

εσύ έτρεχ**ες** αυτός-ή-ό έτρεχ**ε** εμείς τρέχ**αμε** εσείς τρέχ**ατε**

αυτοί-ές-ά έτρεχ**αν**

**ΠΑΡΑΤΑΤΙΚΟΣ**

(Ρήματα σε –ώ: γελώ) εγώ γελ**ούσα**

εσύ γελ**ούσες** αυτός-ή-ό γελ**ούσε** εμείς γελ**ούσαμε** εσείς γελ**ούσατε**

αυτοί-ές-α γελ**ούσαν**

Ας κάνω τώρα εξάσκηση…

1. Κλίνω τα ρήματα νυστάζω, πετώ στον Παρατατικό.

|  |  |
| --- | --- |
| **Παρατατικός** | **Παρατατικός** |
| Εγώ νύσταζα | Εγώ πετούσα |
| Εσύ νύσταζες | Εσύ πετούσες |
| Αυτός-ή-ό νύσταζε | Αυτός-ή-ό πετούσε |
| Εμείς νυστάζαμε | Εμείς πετούσαμε |
| Εσείς νυστάζατε | Εσείς πετούσατε |
| Αυτοί-ές-ά νύσταζαν | Αυτοί πετούσαν |



|  |  |  |  |
| --- | --- | --- | --- |
| ΕΝΕΣΤΩΤΑΣ | ΠΑΡΑΤΑΤΙΚΟΣ | ΕΝΕΣΤΩΤΑΣ | ΠΑΡΑΤΑΤΙΚΟΣ |
| αγγίζω | άγγιζα | πηγαίνω | πήγαινα |
| ψηλώνω | ψήλωνα | τραβώ | τραβούσα |
| μαζεύω | μάζευα | κυνηγώ | κυνηγούσα |
| καθαρίζω | καθάριζα | κολυμπώ | κολυμπούσα |
| παρακολουθώ | παρακολουθούσα | ταΐζω | τάιζα |

1. **Μεταφέρω τις παρακάτω προτάσεις από τον Ενεστώτα στον Παρατατικό.**
   * Φέτος πηγαίνω στην Β’ Τάξη.

Πέρσι πήγαινα στην Β΄Τάξη.

* + Ο κηπουρός ποτίζει τα λουλούδια και σκαλίζει τον κήπο.

Χθες το απόγευμα ο κηπουρός πότιζε τα λουλούδια και σκάλιζε τον κήπο.

* + Τώρα παίζω με το ποδήλατό μου.

Χθες όλο το απόγευμα έπαιζα με το ποδήλατό μου.

* + Σήμερα βρέχει και ρίχνει κεραυνούς.

Προχτές έβρεχε και έριχνε κεραυνούς.

* + Σήμερα χιονίζει όλη μέρα.

Χθες χιόνιζε όλη μέρα.

1. **Γράφω Ε, όταν το ρήμα είναι στον Ενεστώτα και Π, όταν το ρήμα είναι στον Παρατατικό.**

|  |  |  |  |
| --- | --- | --- | --- |
| ακούω | ( Ε ) | πετούσα | (Π) |
| κοίταζα | ( Π ) | χόρευα | (Π) |
| καταλαβαίνω | ( Ε ) | ταξιδεύω | (Ε) |
| ακουμπάω | ( Ε ) | δούλευα | (Π) |
| πίστευα | ( Π ) | πότιζα | (Π) |
| κάνω | ( Ε ) | γελάω | (Ε) |